《上太守陈少卿十韵》
宋代·韦骧

风流富川盛，善政久濡沾。市价童无惑，关讥盗不潜。

卖刀人向本，让路俗知谦。明府精区处，圜扉绝滞淹。

青纶方调补，内屏幸趋瞻。直道爰来遇，孤踪岂自嫌。

有时申谳议，仰见霁威严。志得宁辞贱，公闲倍养恬。

爰须祈汲引，足以慰清廉。静念官居乐，长言孰可钳。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。